paragraph_text: Originalna zamisao je bila dati ovome filmu naslov Indio Black, no naslov je promijenjen u Adios, Sabata jer je prvi dio bio vrlo uspješan, kao i zbog činjenice da je inspirirao mnoge imitatore. Ironija leži u činjenici da je uloga koja je kasnije bila dodijeljena Brynneru, prvo bila ponuđena Van Cleefu, koji ju je morao odbiti jer je već bio angažiran na snimanju filma The Magnificent Seven Ride, u ulozi Chrisa Adamsa, lika koji je proslavio Brynnera kada ga je glumio u Sedmorici veličanstvenih.